CELEX: 62012CA0484
Language: hu
Date: 2013-12-12 00:00:00
Title: C-484/12. sz. ügy: A Bíróság (harmadik tanács) 2013. december 12-i ítélete (a Rechtbank ‘s-Gravenhage (Hollandia) előzetes döntéshozatal iránti kérelme) — Georgetown University kontra az NL Octrooicentrum név alatt eljáró Octrooicentrum Nederland (Emberi felhasználásra szánt gyógyszerek — Kiegészítő oltalmi tanúsítvány — 469/2009/EK rendelet — 3. cikk — E tanúsítvány megszerzésének feltételei — Ugyanazon szabadalom alapján több kiegészítő oltalmi tanúsítvány megszerzésének lehetősége)

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/20
            
         A Bíróság (harmadik tanács) 2013. december 12-i ítélete (a Rechtbank ‘s-Gravenhage (Hollandia) előzetes döntéshozatal iránti kérelme) — Georgetown University kontra az NL Octrooicentrum név alatt eljáró Octrooicentrum Nederland
   (C-484/12. sz. ügy) (1)
   
   (Emberi felhasználásra szánt gyógyszerek - Kiegészítő oltalmi tanúsítvány - 469/2009/EK rendelet - 3. cikk - E tanúsítvány megszerzésének feltételei - Ugyanazon szabadalom alapján több kiegészítő oltalmi tanúsítvány megszerzésének lehetősége)
   2014/C 52/33
   Az eljárás nyelve: holland
   
      A kérdést előterjesztő bíróság
   
   Rechtbank ‘s-Gravenhage
   
      Az alapeljárás felei
   
   
      Felperes: Georgetown University
   
      Alperes: az NL Octrooicentrum név alatt eljáró Octrooicentrum Nederland
   
      Tárgy
   
   Előzetes döntéshozatal iránti kérelem — Rechtbank ‘s-Gravenhage — Hollandia — A gyógyszerek kiegészítő oltalmi tanúsítványáról szóló, 2009. május 6-i 469/2009 európai parlamenti és tanácsi rendelet 3. cikke c) pontjának és 14. cikke b) pontjának értelmezése (HL L 152, 1. o.) — A tanúsítvány megszerzésének feltételei — Több terméket oltalomban részesítő hatályos alapszabadalom — Mindegyik termék tekintetében a tanúsítványhoz való jog fennállása vagy annak hiánya
   
      Rendelkező rész
   
   Az alapügyben szereplő körülményekhez hasonló körülmények között — amikor az alapszabadalom jogosultja ezen alapszabadalom és valamely, több hatóanyag kombinációjából álló gyógyszer forgalombahozatali engedélye alapján már kiegészítő oltalmi tanúsítványt szerzett ezen, a gyógyszerek kiegészítő oltalmi tanúsítványáról szóló, 2009. május 6-i 469/2009/EK európai parlamenti és tanácsi rendelet 3. cikkének a) pontja értelmében az említett szabadalom által oltalomban részesített hatóanyag-kombináció tekintetében — e rendelet 3. cikkének c) pontját úgy kell értelmezni, hogy azzal nem ellentétes, hogy e jogosult kiegészítő oltalmi tanúsítványt szerezzen e hatóanyagok közül az egyik, az említett szabadalom által önmagában is oltalomban részesített hatóanyag tekintetében is.
   
      (1)  HL C 26., 2013.1.26.